Digitálisan is elmarad az E3 2020
Viszont már bejelentették a jövõ évi show dátumát.
Az idén június közepére tervezett E3 2020 volt az egyik elsõ a koronavírus-járvány miatt elhalasztott, végsõ soron informatikai jellegû rendezvény. A szervezõ ESA azt ígérte, hogy az év késõbbi részében megpróbálja valamilyen online formában megtartani a világ legnagyobb játékkiállítását, azonban igaznak bizonyultak a napokban felröppent pletykák, nem lesz semmi az ötletbõl.

Ettõl függetlenül az ESA próbál derûlátó lenni, máris bejelentette az E3 2021 játékkiállítást, a jövõ évi expót 2021. június 15–17. között kívánja megtartani.

A 2020-as show elkaszálása óriási gond az elmúlt években egyre irrelevánsabbá vált rendezvény szervezõi számára, hiszen idén teljesen meg kívánták újítani azt, a médiaközpontú eseményt rajongócentrikussá formálták volna.

Most kaptak egy plusz évet az E3 új formulájának reszelésére.

És bizony jobban teszik, ha zseniális ötletekkel állnak elõ, hiszen az idei évben a nagy kiadók rengeteg tapasztalatot szerezhetnek majd arról, hogy milyen elõnyei vannak az E3 dátumaitól mentes üzletmenetnek.

Jó eséllyel meg kell majd gyõzni azokat a jövõ évin való részvételrõl.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
videojáték E3 koronavírus